Diari Oficial de la Generalitat Valenciana


Sumari del DOGV 4220, del 03-04-2002 (2002/2441)

ORDRE de 25 de febrer de 2002, de la Conselleria de Cultura i Educació per què s'autoritza l'ampliació de determinades especialitats del Conservatori d'Ensenyaments Musicals de grau elemental de titularitat municipal de l'Ajuntament de Teulada (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2441


Data del document
:   25-02-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Teulada

ORDRE de 25 de febrer de 2002, de la Conselleria de Cultura i Educació per què s'autoritza l'ampliació de determinades especialitats del Conservatori d'Ensenyaments Musicals de grau elemental de titularitat municipal de l'Ajuntament de Teulada (Alacant). [2002/M2441]
  
L'expedient ha sigut iniciat pel representant de l'Ajuntament de Teulada, en sol·licitud d'autorització per a l'ampliació d'especialitats impartides pel Conservatori Elemental de Música de titularitat municipal de Teulada.
  
Per Resolució de 14 de juliol de 1995 (DOGV de 24.07.1995), per la qual es disposa la publicació del Conveni de 26 d'abril de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Teulada, es va reconéixer la validesa acadèmica oficial dels ensenyaments de música de grau elemental a impartir al centre de titularitat municipal transformat en Conservatori Municipal Elemental de Música.
  
La clàusula segona de l'addenda de 13 de març de 2001 al conveni abans mencionat, modifica la clàusula setena d'este, establint que les modificacions que es produïsquen en els ensenyaments, instal·lacions i altres requisits mínims del conservatori seran aprovats per ordre del conseller de Cultura i Educació.
  
Vist l'informe favorable de la Unitat d'Inspecció Educativa.
  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar al Conservatori Municipal Elemental de Música de Teulada l'ampliació de les especialitats que més avall es mencionen.
  
Denominació genèrica: Conservatori Elemental d'Ensenyaments Musicals.
  
Denominació específica: Conservatori Municipal Elemental de Música
  
Titular: Ajuntament de Teulada
  
Domicili: carrer de Colom, 45
  
Localitat: Teulada
  
Província: Alacant
  
Codi: 25208479
  
Ensenyaments autoritzats:
  
Ensenyaments de música de grau elemental de la nova ordenació educativa següents: Flauta, Clarinet, Saxofon, Trompa, Trompeta, Trombó, Tuba, Percussió, Violí, Violoncel i Piano.
  
Ensenyaments que s'amplien i autoritzen: Guitarra i Oboé.
  
Així mateix el centre haurà d'impartir els ensenyaments complementaris que es requerixen en el Decret 151/1993, de 17 d'agost (DOGV de 02.09.1993), per a completar els estudis de les especialitats instrumentals que s'autoritzen.
  
Nombre de llocs escolars:
  
Grau Elemental: 96 llocs escolars
  
Segon
  
La present autorització produirà efectes des de l'inici del curs acadèmic 2000/2001.
  
Tercer
  
Qualsevol modificació dels termes d'esta ordre requerirà la preceptiva autorització de l'administració educativa.
  
La present ordre es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació segons corresponga.
  
València, 25 de febrer de 2002
  
El conseller de Cultura i Educació,
  
p. s. r. (art. 4.1 Decret 111/2000,
  
DOGV núm. 3.798, de 21 de juliol),